
SYNOPSIS. 

I.  Propositio.  (§  1,  2.)  De  re  proposita  cur  pars  tantum, 
(§  3)  et  quae  pars,  (§  4)  et  quo  ordine,  tractanda  sit. 

II.  De  Rebus  Externis.  (§  1.)  Quae  sint  externae  ha- 
bendae.  (§  2)  De  temporibas,  quae  etsi  non  pariter  nota  (§  3) 
communia  quaedam  habuere  mala  (§4)  quorum  fructus  in 
Oratoribus  cernuntur.  (§  5.)  Defortunis;  quse  negligenda,  et 
(§  6)  quae  notanda  sint.  (§  7.)  De  institutione  :  uter  doctior 
fuerit,  et  unde  :  et  (§  8)  quae  propria  cuique  doctrinae  laus. 

III.  De  Natur^  Vi,  in  Moribus  conspecta.  (§1.)  Na- 
turse  vis  major  quam  rerum  externarum  ;  (§  2)  Origo  discrimi- 
nis ;  (§3)  Ciceronis  virtutes  infirmitate  voluntatis  cor 
rumpuntur ;  (§  4)  Demosthenes  parum  amabilis,  vi  voiuntatis 
longe  superior ;  (§5)  uterque  parum  fortis  (§  6)  neuter  muneri- 
bus  corruptus. 

IV.  De  Natur^e  Vi,  in  Ingeniis  conspecta.  (§  1.)  In- 
genia  plus  ad  rem  nostram  faciunt  quam  mores  ;  (§2)  Duplex 
quaestio ;  (§  3)  primd,  in  rebus  gerendis,  successus  respectu  non 
habito,  administratoris  summi  facultates  in  Demosthene  omnes 
inveniuntur;  (§  4)  Ciceroni  pleraeque  desunt ;  (§  5)  deinde,  in 
dicendo,  criticis  auctoribus,  (§  6)  uterque  praecipuus;  De- 
mosthenes  gravior,  Cicero  facilior ;  (§  7)  unde  etiam  peccata 
oriuntur;  (§8)  virtutes  in  dicendo  non  exemplis  probandae. 

V.  Conclusio.  Quae  supra  dicta  sunt,  ipsorum  judiciis 
confirmantur. 


DEMOSTHENES      ET      CICERO 
INTER  SE  COMPARATI. 

— "  Sapere  et  fari  possit  quae  sentiat." — 

I.  §  1.  Quicunque  in  hoc  genere  scribendi  rainime  am- 
bitioso,  opus  per  se  nullius  judicio  non  maximum  aggreditur, 
duarum  rerum  videtur  periculum  facere  ;  primum,  ne  pauca 
tantum  ex  iis  attingens,  quas  jure  dici  potuissent,  titulo  operis 
parum  respondeat ;  deinde  ne,  dum  studium  in  omni  pariter 
propositi  parte  impendit,  "  spatiis  inclusus  iniquis,"  nulli  possit 
satisfacere.  Et  quum  sit  bujus  audentior  conatus,  illius  secu- 
rior  eventus  ;  quum  aut  omittenda  sint  multa,  aut  male  trac- 
tanda  omnia ;  freta  quaedam  tanti  sequoris  contractis  velis 
legenda  nobis  destinavimus  ;  nea  scriptoris  illius  Cyclici  freti 
audacia,  altioraque  affectantes,  in  medio  tantarum  rerum 
Oceano  Icari  ritu  obruamur. 

I.  §  2.  Nam  certe  si  de  altero  tantum  sive  Cicerone  sive 
Demosthene  simpliciter  ferenda  esset  sententia,  Qualis  Orator 
fuerit ;  satis  amplam  haberet,  qui  id  condigne  effecerit,  tam 
subtilis  ingenii  quam  laboris  impensi  provinciam. — Nam  vel 
legere  tot  talesque  orationes,  quales  uterque  ex  iis  posteri- 
tati  mandavit,  esset  certe  aliquid  ;  ita  vero  legere,  ut  judi- 
cium  ferre  possis,  louge  majus  est  et  difficilius  ;  non  enim 
temere  ad  eos  accedendum  est,  quorum  nihil  fere  nisi  in  pejus 
«  Hor.  Art.  Poet:  165. 

mutari,  nihil  sine  damno  deperdi  potest ;  quibus  omnis  fere 

antiquitas,  huic  Grsece,  illi  Latine  dicendi  scribendique  pal- 

mam  detulit ;  quos  semper  bonarum  literarum  studiosis  tan- 

quam  summa  exemplaria  proposuit 

b  "Nocturna  versanda  manu,  versanda  diurna." 

Ille  vero  labor,  quem  in  uno  quam  foret  arduus  satis  perspi- 

cimus,  hic  non  solum  duobus  propositis  reduplicatur,  verum 

etiam  in  duorum  comparatione  provinciam  non  tam  ampliorem 

quam  omnino  novam  alienamque  ingreditur.     Longe  enim 

distant  inter  se,  quas  Grseci  vocant,  rb  Kpivetv  koX  to  crvyKpiveiv. 

Nam  vel  nanus  aut  moduli  bipedalis  homo,  Atlanta  suspiciens, 

magnitudinem  ejus  procul  mirari  et  quodammodo  describere 

forsan  posset  ;    ut  verd    Gigantem  cum  Gigante  conferas, 

idem  fastigium  tibi  prius  quserendum  est ;  quod  in  hac  re 

nostra   quam  prorsus   desperandum   sit,   nemo   non   videt. 

Latet  nimirum  sub  ipsa  comparandi  notione  species  quaedam 

semulationis,  stultissimas    profecto    si   vera  esset,    et   cujus 

v£[jL€crLs  ab  iis,  qui  de  Cicerone  et  Demosthene  agunt,  mag- 

nopere  deprecanda  videtur.     Quare  meritd  doctissima  illa, 

si  Dis  placet,  fcemina c  poetae  bilem  movet,  quae  non  modo 

"  Laudat  Virgilium  " — verum  etiam 

"  Committit  vates,  et  comparat ;  inde  Maronem 

"  Atque  alia  ex  parte  in  trutina  suspendit  Homerum. " 

I.  §  3.  Sed  pluribus  fortasse  vix  opus  erit,  quibus  rei  pro- 
positae  difficultas  demonstretur  ;  et  quaerendum  minus  vide- 
tur,  "  cur  intactum  aliquid  relinquamus  ?"  quam  "  ex  tanta 
materiae  copia  quid  potius  eligendum  sit?"  Quod  ne  temere 
facere  videamur,  breviter  ex  ipso  operis  genere  reddenda  est 
ratio.' — Nam  quum  ea  sit  rerum  comparandarum  vis  atque 
conditio,  ut  diversa  in  similibus,  aut  similia  in  diversis  de- 
b  Hor:  Art.  Poet.  268.  c  juv,  Sat.  VI.  435. 


prehendantur  ;  parum  ad  rem  nostram  faciunt,  quaecunque 
aut  omnino  alteri  deesse  aut  utrique  pariter  contingere  visa 
erunt.  Quare  etiam  vel  minime  nobis  recensenda  sunt, 
quaecunque  alter  ab  altero  traxerit :  una  enim  opera  pariter 
divites  essent  habendi,  qui  aere  alieno  et  qui  suo  utuntur. 
Quo  ab  errore  eo  cavendum  est  acriiis  quo  propius  adstat 
periculum  ;  d  "  quum  prior  fuerit  Demosthenes,  et  Cicero- 
nem  magna  ex  parte  qualem  fuerit,  efFecerit ;"  quod  quam- 
vis  invitur  testatur  Quintilianus,  inter  Criticos  prono  in 
Ciceronem  favore  semper  conspectissimus.  Habemus  igitur 
"  filum"  quo  "caeca"  in  hoce  Labyrintho  "regamus  vesti- 
gia ;"  ne  "  similes  eorum  virtutes,  consilium  scilicet,  ordi- 
nem,  dividendi,  praeparandi  rationem,"  caeteraque  hujusmodi, 
in  quibus  verae  comparationi  nullus  est  locus,  simul  comme- 
morando  tempus  teramus  ;  ne  inepte  in  Ciceronis  philoso- 
phia  immoremur,  cujus  apud  Demosthenem  nihil  simile 
habemus ;  ne,  si  quid  e  diligentissima  Graecorum  et  prae- 
cipue  Demosthenis  imitatione  lucrum  fecerit  Cicero,  plus 
inde  laudis  sibi  arroget,  quam  quod  optimos  auctores  pru- 
denter  sibi  proposuerit,  propositos  feliciter  assecutus  sit. 
Quod  quanto  studio  fecerit,  pro  documento  sint  ea,  quae 
passim  in  Rhetoricis  ejus  libris  f  de  Demosthene  occurrunt ; 
quanquam  vel  unum  id  satis  est,  quod  jam  aetate  provectior, 
nobilissimas  iEschinis  et  Demosthenis  Orationes  "  De  Corona" 
ex  Atticis  converterit ;  eo,e  ut  ipse  ait,  consilio,  "  ut  esset 
regula,  ad  quam  eorum  dirigerentur  Orationes,  qui  vellent 
Attice  dicere."  Utut  haec  erunt,  nobis  certe  satis  superque 
erit  in  iis  versari,  quae  etsi  jure  propria  vocari  possint,  com- 
mune  tamen  aliquid  habeant. 

d  Quintil.  Inst.  X.  1.  e  Virg.  JEn.  VI.  30. 

'  c  g.  Orator.  c.  8  et  31.  *  Opt.  Gen.  Orat.  c.  5  et  7. 

I.  §  4.  Et  quum  de  ipsis  Oratoribus,  non  de  Orationibus 
aut  de  Arte  Rhetorica  sermo  sit ;  non  tam  opera  scrutanda 
sunt,  quam  ipsi  ex  operibus  cognoscendi.  Ea  igitur  de  mori- 
bus  Oratoris  disquisitio,  quae  ab  Aristotelish  Rhetorica  jure 
optimo  exsulat,  quseque  a  re  *  Quintiliani  quodammodo 
absona  videri  potest,  in  hujusmodi  queestionibus  vel  preeci- 
pue  elaboranda  est.  Sed  quum  rebus  externis  nemo  non 
multa  debeat,  Oratores  plura  fortasse  quam  casteri  homines,k 
hi  certe  plurimum :  de  harum  vi  in  utroque  conformando 
pauca  prius  disseremus.  Tum  demum  propriam  in  utroque 
NaturoB  vim  tam  in  morum  indole  quam  in  facultatibus 
ingenii  conspiciendam  ita  exponere  conabimur,  ut  simul 
pateat,  Quales  fuerint,  et  Quid  effecerint ;  ut  quse  privatam 
utriusque  vitam  prsecipue  ornaverint  aut  dedecoraverint — 
quae  pr&ecipue  in  usum  damnumve  Reipublicae  contulerint — 
quas  summo  oratore  digna  aut  indigna  dixerint,  tanquam 
effectus  ad  causas  penitus  in  ipsorum  natura  latentes  refer- 
antur.  Quae  quidem  omnia  etsi  pauca  et  sint  et  videantur, 
si  quis  infinitam  materiae  copiam  et  propositi  magnitudinem 
secum  reputabit,  per  se  tamen  satis  rationem  reddent,  cur 
aliquis,  qui  ne  his  quidem  promissis  satisfacere  videbitur, 
Phaethontis l  extincti  titulum  sibi  arroget : 

*    "  Si  non  tetigit,  magnis  tamen  excidit  ausis." 

II.  §  1.  Jam  "  Quales  fuerint  Demosthenes  et  Cicero," 
ex  instituto  in  duas  se  partes  scindit  qusestio :  quarum  ea 
prior  sit,  "  quam  quasi  formam  a  rebus  externis  impressam 
sumpserint  ?"  In  externarum  autem  rerum  numero  sunt 
tam  publicus  Civitatis  status,  quam  privata  vitce  conditio  et 
propria  cujusque  fortuna  atque  institutio. — Ne  quid  igitur 

h  Arist.  Rhet:  I.  2,  §  3.  *  Quintil.  Inst  XII.  1. 

k  cf.  Tacit  de  Orat.  Dial.  37.  ]  Ovid.  Metam.  II.  327. 


taciti  praetereamus,  unde  derivatus  fluxerit  sive  morum  habi- 
tus  sive  ingenii  color,  idem  in  disserendo  ordo  servabitur, 
qui  hic  in  partitione  indicatur. 

II.  §  2.  In  Civili  autem  rerum  statu,  temporibusque  in 
quibus  uterque  versatus  fuerit  conferendis,  jam  inde  a  prin- 
cipio  inhasret,  nullo  quidem  modo  summovenda,  at  breviter 
forsan  notanda  difficultas.  Nam,  ut  rem  aperte  fateamur, 
Ciceronis  tempora  probe  novimus,  Demosthenis  fere  ignora- 
mus  ;  in  aperta  luce  est  Cicero  ;  nocturnis  pene  tenebris 
obruitur  Demosthenes.  Ut  enim  caeteros  utriusque  saeculi 
historiarum  scriptores  praetermittamus  —  quum  tamen  et 
plures,  et  meliores,  et  temporibus  propiores  fortuna  Ciceroni 
assignaverit — plura  de  Ciceronis  temporibus  ex  ipsius  Epis- 
tolis  colligenda  sunt,  quam  ex  omnibus  quotquot  sunt  aliis, 
praeter  ipsum  Demosthenem,  qui  de  Demosthenis  aetate 
scripserint.  At  in  illo  foro,  ubi  duo  ita  decertabunt,  ut  quod 
alter  de  seipso  libenter  proferet,  pro  fidissimo  testimonio  ha- 
bendum  sit — alterius  autem  vita  omnis  intimaeque  etiam 
animi  cogitationes  cum  dictis  possint  una,  perpendi, — quam 
tandem  litis  digne  adjudicandae  spem  sanis  judicibus  relinqui 
existimamus  ? 

II.  §  3.  Quorum  vero  saeculorum  species  pari  successu  ad 
unguem  effictas  frustra  desideres,  lineamenta  quaedam  utri- 
que  communia  licebit  recognoscere.  Nam  Ciceroni  pariter 
ac  Demostheni  contigit  inter  cives  versari,  eo  praesentibus 
vitiis  conspectiores,  qudd  a  tantis  proavorum  virtutibus  de- 
clinavissent  ;  videre  priscum  patriae  regimen  vetustate  dilap- 
sum,  injuria  eversum,  formulas  Reipublicae  exoletas  violentiae 
intemperatae  cedentes,  totumque  antiquae  reverentiae  pulverem 
novarum  rerum  turbine  et  procella  excussum  dissipatumque  ; 
nec  firmum  aliquid  mansurumve  in  Civitate  usquam  con- 

spicere.  Utrique  contigit,  ingruentes  Civitati  regiae  potesta- 
tis  impetus  inter  primos  sustinuisse  —  suprema  libertatis 
morientis  suspiria  excepisse — ultimam  liberi  civis  vocem 
emisisse. 

II.  §  4.  Nec  temere  et  fortuito  in  ea  temporum  similitu- 
dine  duos  tales  extitisse  Oratores    credibile  est — siquidem 
nonnihil  veri  habet,  ut  videtur,  digna  illa  Tacito  sententia,  et 
Tacito,m  si  per  Criticos  liceret,  ascribenda,   "  Eloquentiam 
licentiae  alumnam  "  declarans.    Quanquam  quod  Idem  laudet 
Persarum  et  Macedonum  secura  illa  atque  eloquentia  carentia 
imperia,  haud  aliter  (si  fas  dicere)  videtur  agere  ac  si  corpus 
sensu  privatum  ided  beatum  praedicet,  quod  doloris  expers  sit. 
Nam  ut  vitae  dolor,  ita  eloquentia  libertatis  quodammodo 
signum  est  atque  conditio.     Grande  aliquid  et  sublime  certe 
habent  ipsa  illorum  temporum  mala  atque  miseriae,  in  qui- 
bus  ad  Triarios   redit  certamen  tot  per  annos    inter  hostes 
propugnatoresque  libertatis  accerime  commissum  :  nec  clarior 
fere  emicat  quam  a  tali  ferri  conflictu  scintilla  eloquentiae. 
Vel  si  apertius  libet  causas  in  Temporibus,  efFectus  in  Ora- 
toribus  deprehendere  ;  penitus  necesse  est,  mire  turbatum 
fuisse   illius   Reipublicae   statum,    in  quo   Catilinae,   Clodii, 
Milonis  similes  extiterint ;  mire  audiendi  libidine11  corruptum 
populum  apud  quem  Philocratis  °  vicerit  sententia,  JEschines 
tantum  et  tam  diu  valuerit.     Sulla,  opus  fuit,   per  quem 
ademptis  p  equitum  judiciis,  et  tribunicia  potestate  imminuta, 
inter  Patres  Equitesque  exarderet  invidia ;  invidia.  Patrum 
Equitumque  opus  fuit,  ut  Verres  accusaretur ;  actionibus  in 
Verrem  opus  fuit,  ut  se  dignam  in  Republica  partem  Cicero 

m  Cf.  Tac.  de  Orat.  c.  40,  et  Orell.  Excurs.  III. 

n  Dem.  de  Fals.  Leg.,  423.  °  Id.  385  et  passim. 

p  Cic.  Act.  in  Verr.,  I.  15,  cf.  Ascon.  Arg.  in  Caecil.  Div. 

susciperet.  Sine  diuturnis  illis  Spartanis,  Thebanis,  Olvn- 
thiacis,  Socialibus  bellis,  tanta  mercenarii  militis  copia  nun- 
quam  abundasset  Graecia  ;  mercenariis q  remotis,  cives  belli 
munia  nunquam  neglexissent  ;  nunquam,  nisi  apud  imbel- 
les  Graeciae  populos,  tuta  Philippi  consiliis  patuisset  via. 
Nisi  prius  extitisset  Marius,  Ca?sari  non  ad  manus  fuisset 
factio,  cujus  ope  se  ad  imperium  extolleret ; — nunquam,  nisi 
per  Caesarem,  emersisset  Antonius.  At  certe  quod  Archi- 
locho r  Lycambes,  quod  Hipponacti  Bupalus  praestitit,  idem 
vel  plus  etiam  Catilina  atque  iEschines,  Clodius,  Philocrates, 
Verres,  ipsique  praecipue  Philippus  atque  Antonius,  in 
aeternam  Demosthenis  et  Ciceronis  famam  laudemque  con- 
tulerunt. 

II.  §  5.  His  de  similitudine  Temporum,  quatenus  ad  rem 
nostram  facit,  jam  dictis,  diversa  etiam  nonnulla  in  ipsis 
oratoribus  ad  temporum  diversitates  referre  fortasse  nec  difrl- 
cile  esset  nec  a  re  alienum,  festinantibus  tamen  ad  alteram 
illam  propositi  partem,  in  qua  interiores  animi  indoles  con- 
ferendaa  sunt,  sicco  pede  praetereundum ;  et  vel  ed  magis, 
quod  in  vita  fortunisque  utriusque  prius  haerendum  sit. 
Quarum  quidem  externas  quasdam  similitudinis  species,  pro 
causis  certe,  cur  tales  fuerint  Demosthenes  et  Cicero,  haud- 
quaquam  habendas,  vixque  etiam,  quales  fuerint,  satis  fi.de- 
liter  indicaturas, s  Plutarchus  sane  sibi  habeat  ;  quales  sunt, 
quod  uterque  in  exilium  pulsus  sit,  uterque  cum  summo 
bonorum  civium  consensu  revocatus ;  quod  denique,  super- 
antibus  iisdem  sui  patriaeque  inimicis,  uterque  mortem  im- 
meritam  crudelissimamque  obierit.     Nobis  ea  tantum  in  hac 

i  Dem.  Phil.,  I.  47.     01.,  I.  26-8,  &c,  &c. 

r  Hor.  Epod.,  VI.  14. 

«  Plutarch.  Vit.  Dem.  init.  et  Compar.  Dem.  et  Cic. 

etiam  parte  tractanda  sunt,  quorum  fructus  in  ipsis  operibus 

cernuntur  ;  de  meris  autem  casibus  disputantes,  una  *  cum 

poeta, 

*     *     "  Tenui  in  pulvere  sulcos 
Ducimus,  et  sterili  littus  versamus  aratro. " 

II.   §  6.  At  certe  non  frustra  fuit  quod  ambobus  medius 

fere  inter  optimates  atque  infimos  contigerit  status  ;  non  ea 

tantum  de  causa,  qudd  in  iis  quos  u  "  fxiaovs  woXiras"  Aristote- 

les  appellat,  praecipuse  emineant  civium  virtutes,  et  summa 

Rerumpublicarum  salus  reponatur  ;  nam  vel  illud  accedit, 

quod  in  hac  vivendi  conditione  optima   oratoris  disciplina 

atque  institutio  reperiatur;  cujus  mentem  neque  eo  usque 

excoli  oportet,  ut,  quod  vulgus  hominum  sentiant,  ignoret, 

neque  ita  communes  populi  curas   et  studia  suscipere  atque 

pernoscere,  ut  nihil  ipsa  sublimius  meliusve  concipiat.      De- 

sunt  profectd  optimatibus,  jam  inde  a  fortuna  ••  nil  admirari" 

edoctis,  vigor  ille  atque  intentio  animi,  quibus  prsecipue  valent 

indocti  illix  irap  o^A.ois  fxovcriK<siTaT6i  Xeyetv  ;"    desunt  infimis 

gravitas  illa  et  rationis  excultse  vis,  quas  plerique  in  supra  se 

positis  venerantur  et  metuunt.  Q,use  nimirum  ne  Demostheni 

et  Ciceroni  deessent — et  certe  nullius  judicio  defuerunt— 

ipsa   videtur   Fortuna  providisse.     Nam   ut   ab   asqualibus 

utriusque  exempla  ducamus,  minus  certe  effecisset  Cicero 

ille  noster 

*     **  Novus,  Arpinas,  ignobilis,  et  modo  Romse 
Municipalis  eques"y 

si  Q,.  Lutatii  Catuli*  fortuna  potius  quam  sua  ab  ineunte 

aetate   usus  fuisset  ;    nec   fortasse   Demosthenes,    si   illum 

in   Lycurgi  locoa  sors  posuisset,  tantiim  in  dicendo  ipsum 

t  Juv.  Sat.,  VII.  48.       «  Ar.  Polit.       x  Eurip.  Hipp,,  989. 

y  Juv.  Sat.    VIII.  236. 

1  Cic.  pro  Leg.  Manil.,  20,  in  Verr.,  I.  15,  &c,  &c. 

a  vit.  X.  Orafc.  841. 

Lycurgum  superasset ;  cum  uterque  ex  his,  summo  genere 
natus,  summisque  opibus  prceditus,  nec  majoribus  suis  minus 
quam  propriis  virtutibus  debere  visus,  nullam  profecto 
causam  habuerit,  cur  totus  in  Eloquentiae  studium  incum- 
beret.  Nostris  autem  oratoribus  aut  haec  aut  nulla  ad 
honores  patebat  via.  Nam  certe  nec  Ciceronem  b  nec  quen- 
quam  alium  e  Novis  hominibus  optimates  Romani  vero  et 
gratuito  favore  amplexi  sunt ;  sed  necessitate  potius  et 
proprio  periculo  coacti  oblato  illius  auxilio  uti,  quem  in 
Verrinis  actionibus c  accerrimum  Equitum  et  populi  contra 
suas  partes  vindicem  noverant,  quem  unum  satis  validum 
ruentis  causae  propugnatorem  fore  credebant.  Et  penitus  in 
ipsius  animo  credibile  est  nobilem  illam  d  M.  Scauri  senten- 
tiam  insedisse  ;  "  posse  virtutem  sine  praesidio  fortunae,  quo 
contendisset,  labore  et  constantia  pervenire."  Sibi  uni  quo- 
que  debuit  Demosthenes,  quod  nec  matris  origo  e  parum  in- 
genua  (si  de  re  tali  inimicis  credendum  est)  nec  patrimonium  * 
tutorum  fraude  et  perfidia  interceptum,  nec  pertinax  e  Meidiae 
odium,  nec  maligne  negata  in  tanta  vocis  corporisque  in- 
firmitate  Naturae h  ipsius  munera,  splendori  nominis  sui 
ofFecerint,  successumve  negaverint. 

II.  §  7.  Jam  verd  illud,  quod  in  summa  fortuna  praecipue 
laudandum  atque  optandum  videtur,  Demostheni  et  Ciceroni 
cum  nobilissimis  commune  fuit.  Nam  apud  quos  tandem 
bonarum  artium  mentisque  liberali  disciplina  excultae  uberior 
conspicitur  fructus  ?     Quanquam  speciosius  fortasse  quam 

b  Merivale,  Romansunder  the  Empire  I.  25,  74,  &c. 

•  Cf.  Asconii  Praef.  in  Verr.  I. 

d  Cic.  pro  Scauro.  Fragment.,  I.  §  4.  a.,  cf  Niebuhr.  Lec.  III. 

e  ^Esch.  c.  Ctesiph.  7«,  et  Fals.  Leg.  38. 

f  Dem.  c.  Aphob.,  1. 814  et  passim.     g  Dem.  c.  Meid.,  539, 40,  etc. 

h  Plutarch.  Vit.  Dem. 

verius  hic  aliquis  objiciet ;  "  de  eruditione  Demostheni  mini- 
me  cum  Cicerone  decertandum  esse  ;  satis  illi  fore,  si  praeci- 
puam  in  illo  vim  naturae  agnoscemus  ;  illum  solis  oratio- 
nibus  illustratum  fuisse;  hunc  TheologicaB,  Politicse,  Ethicae, 
Rhetoricae  scientiae  consultum,  eundemque  in  omni  Philo- 
sophise  parte  feliciter  ausum,  immensae  doctrinae  palmam 
sibi  sine  rivali  vindicasse."  Cui  esti  magis  decorum  sit  ita 
respondere,  ut  pro  Demosthene  potius  quam  contra  Cicero- 
nem  loqui  videamur  ;  licebit  fortasse  vel  in  his  operibus  non 
minus  ingenio  Ciceronis  quam  studio  et  doctrinse  tribuere,  et 
flores  potius  quam  maturos  Philosophiae  fructus  agnoscere. 
Cujus  vel  unum  id  pro  documento  sit,  quod  "  Deum  illum" 
ut  ipse  i  ait  "  Philosophorum  Platonem"  non  adeo  coluisse 
videatur,  ut  ad  interiora  ejus  mysteria  accederet ;  nam  certe 
abstrusiores  ejus  dialogos,  Thesetatum,  Cratylum,  Philebum, 
Parmenidem,  caeterosque  hujusmodi  nusquam  commemorat. 
Sed  ad  Orationes  Ciceronis  revocandus  est  sermo ;  in  quibus 
profecto  minime  infitiamur,  plura  quam  apud  Demosthenem 
sponte  apparere,  quse  doctum  Oratorem  et  veterum  imitato- 
rem  arguant ;  in  causa  autem  afFerenda,  minus  fortasse  Cice- 
ronianis  placituri  sumus.  Nam  Demosthenem  non  tam 
pariter  doctum  fuisse  affirmamus,  quam  doctrinae  laudem 
pariter  meruisse.  Ut  enim  Athletis  sagina  tum  plurimum 
profuisse  existimatur,  quum  non  tam  corpori  molem  quam 
vires  nervis  addiderit ;  ita  Oratori  ille  optime  convenit  status 
atque  habitus,  in  quo  omnis  quamvis  longo  studio  collecta 
sapientia  ita  cum  ipsius  ingenio  apte  coaluerit,  ut  jure  propria 
videri  possit,  nec  quidquam  alienum  adscititiumve  usquam 
appareat.     Quae  sane  laus  Demostheni  propior  videtur ;  etsi 

i  De  Nat.  Deor.  11.12. 

sentiendum  sit  legentibus  potius  quam  exemplis  probandum, 
quam  penitus  Platonis,  cujus  vulgok  discipulus  perhibetur, 
ingenuum  spiritum  animo  hauserit ;  quantum  princeps  ille 
et  sapientissimus  historicorum,  cujus  orationes  novies  fertur 
exscripsisse,  ad  conformandum  ipsius  animum  contulerit. 
At  certe  si  Deorum  reverentiam,  morum  sanctitatem,  patriae 
amorem  commendare,  Platonis  discipulum  arguit,  non  De- 
mostheni  magis  quam  Ciceroni  illius  tituli  honos  dencgabitur. 
Quanquam  vel  ad  exempla  liceret  hic  provocare,  Quintiliano1 
judice :  quem  scilicet  "  satis  manifestd  docet  jusjurandum 
illud"'  per  caesos  in  Marathone  et  Salamine  propugnatores 
Reipublicae,  praeceptorem  ejus  Platonem  fuisse."  Nec,  si 
singulis  potius  locis  quam  indoli  vere  Thucydideae  nunquam 
fere  non  eminenti  libet  confidere,  is  Thucydidem  ignorare 
potuit,  qui  in  Tertia  Philippica, n  BelH  Peloponnesiaci  quasi 
lineamenta  tam  fideliter  expresserit. — Cur  autem  nihil  ab 
Aristotele  traxerit,  causam  suo  acumine  illustravit  Diony- 
sius  o,  Peripateticorum  impugnans  audaciam,  nihil  ad  magis- 
trum  suum  non  trahentium  ;  quasi  verd  aut  Demosthenes  a 
Rhetoricis,  aut  (quod  idem  esset)  Homerus  alter  a  Poeticis 
ejus  praeceptis  unquam  emicuisset.  At  cur  singulos  illi 
attribuimus  detrahimusve  auctores,  cujus  omnis  fere  pagina 
exemplis  repleta  historiarum  studiosissimum  arguit  ?  quem 
juris  legumque  peritum  vel  juveniles  illae  contra  Aphobum 
atque  Onetora  Orationes  abunde  testantur?  cujus  denique 
ingenium  eadem  opera,  supra  hominis  mensuram  efferri 
necesse  est,  qua  doctrinae  laudes  detrahentur  ? 

II.  §.  8.  Sin  autem,  aemulatione  ablata,  sua  utrique  laus 

k  Plut.  Vit.  Dem.  c.  5.  l  Quint.  Inst.  xii.  10. 

ra  Dem.  de  Cor.  297.  n  Phil.  iii.  123—4. 

c  Diou.  Halic.  ad  Ammaeum.  1—3.  et  12.  &c. 

c2 

in  h&c  re  tribuenda  est ;  pulchrius  sane  id  fuit,  quod  Ciceroni 
contigit,  solis  ambitionis  honestae  stimulis  ad  studium  elo- 
quentiae  incitari ;  liberalior  fortasse  illius  ingenii  institutio 

P  *  *  "  sibi  guod  vacuas  desumpsit  Athenas," 
nec  quidquam  neglexit,  quod  abq  Academise  spatiis,  Rhodio- 
rumr  atque  Asianorum  scholis,  rhetorum  officinis,  innumeris- 
que  praeterea  praeceptoribus  colligi  posset,  unde  amplior 
ornatiorve  ipsius  prodiret  eloquentia.  Et  proculdubio  seve- 
rior  fuit  atque  angustior  illa  Demosthenis  disciplina;  cujus 
merito  laus  summa  habetur,  sibi  semper  praecipue  fidisse  ; 
suis  consiliis  fortunae  imperasse ;  sua  arte  Naturam  vicisse  ; 
veterum  auctorum  virtutes  ita  retulisse 8,  ut  nullius  imitator 
jure  dici  possit ;  ita  denique  in  aureo  illo  eloquentiae  saaculo 
inter  optimos  oratores  eminuisse,  ut  pleraque  cum  illis  com- 
munia  proferens,  in  iis*  tamen  maxime  placeat,  quae  exseipso 
deprompserit. 

III.  §.  1.  Ad  ea  jam  devenimus,  in  quibus  prsecipue 
laudis  aut  culpse  provinciam  sitam  esse  nemo  infitiabitur. 
Nam  ut  multa  anni  tempestatibus,  multa  imbribus,  multa 
coloni  curae  debent  segetes,  at  vi  insitae  seminis  et  terrae 
longe  plurimum;  sic  etsi  in  quovis  homine  conformando 
multa  sint  iis  causis,  de  quibus  hactenus  sermo  fuit,  tempo- 
ribus,  fortunse,  institutioni  referenda  ;  in  summis  certe  viris 
ipsius  Naturae  opus  prascipue  intueri  et  mirari  videmur. 
Quaeretur  igitur  ex  instituto,  primum,  qualiter  moratus  uter- 
que  fuerit ;  deinde,  quali  ingenio  praeditus.  Quibus  profecto 
quaastionibus  quanto  plus  ponderis  vulgo  tribuatur,  satis 
demonstrant  rationes  illae  a  causis  supradictis  saepissime  petitae, 

p  Hor.  Ep.  ii.  2.  81.  i  Cic.  Orator.  c.  3. 

r  Cic.  Brutus.  89.  91.      s  Dion.  Halic.  de  Adm.  Vi  Dic.  in  Dem.  c.  8. 

1  Cic.  Orator.  31. 


17 

cur  sive  in  vitiis  hominum  insectandis,  sive  in  virtutibus 
efferendis  remissiores  simus  ;  cujusmodi  sunt  trita  ista, — 
"  Temporum  u  vitio  nimium  calumniaa  x  conviciisque  indulsit 
Demosthenes ;"  "  ut  jactantiory  videretur  Cicero,  pericula 
ipsius  et  defensionis  necessitas  magna  ex  parte  effecerunt;" 
et  quae  prasterea  longum  esset  perscribere  ;  omnium  fere  tes- 
tante  consensu,  ■  nasci'  potius  quam  '  fieri'  non  poetas  tantum 
atque  Oratores,  verum  etiam  quodcunque  inter  homines  vel 
gloriae  titulo  vel  infamioa  nota  signandum  conspicitur. 

III.  §.  2.  Jam  vero  quam  diversa  indole  fuerint,  vel 
ea  res  manifestum  facit,  quas  praecipue  conferentibus  adver- 
sari  solet.  Xam  Demosthenem  paane  semper  eundem  in- 
venimus,  nec  a  moribus  suis  unquam  recedentem ;  Cicero- 
nem  vero  Proteos  fere  ritu  varium,  et  qualem  Horatianum 
illud  "  Nil  fuit  unquam  Sic  dispar  sibi"  haud  male  denotat. 
Unde  factum  est,  ut  multo  facilius  sit  illum  pernoscere,  quam 
hunc  ex  parte  intelligere  ;  sicut  in  pictorum  etiam  operibus 
alterius  effigies  crassioribus  qmbusdam  notis  lineamentisque 
expressa  statim  recognoscitur ;  alterius  ut  similitudo  aliqua 
effingatur,  pluximis  minutuhsque  lineis  diu  allaborandum 
est. 

III.  §.  3.  Sed  verendum  est,  ne  cui  '  Ciceronem  meritis 
laudibus  fraudare'  videamur,  ■  hominem  ne  in  civilibus  qui- 
dem  virtutibus  Demostheni  cedentem,  in  privatis  longe 
superiorem,  et  de  cujus  eximiis  meritis  minime  difficile  sit 
sano  homini  sententiam  ferre.'  Quibus  profecto  summa  cum 
voluntate  astipidamur ;  ita  tamen,  ut  nostram  etiam  tueamur 
sententiam.  Fuit  certe  in  Cicerone,  perrara  quidem  in  iUis 
temporibus    et   fortasse    cum   solo  Catone   communis,    vera 

J  Thirlwall:  Greece,  vol.  6.      ■  Dem.  Fls.  Leg.  402—3.  Cor.  313—4. 
'  Quintil.  Inst.  xi.  1.    Niebuhr  :  Lect.  iii,  p.  28. 

legum  reverentia — verus  Reipublicse  amor,  ab  aliis  temere 

proculcatae  atque  irrisae ;  quid  aequum,  quid  honestum  esset, 

tam  in  rebus  gerendis  quam  in  secretis  philosopborum  dis- 

putationibus  quaerendum  esse,  et  credidit,  et  docuit,  et,  quod 

majus  fuit,  exemplo  suo  confirmavit ;  Deorum  providentise  z 

quominus  crederet,  non  tot  tantaque  sseculi  sui  mala  un- 

quam  pervicere ;  non  denique  pudor,  quominus  fidem  illam 

inter  incredulos  palam  fateretur.     Nec  quenquam  fere  in 

omnibus   patris,  fratris,    conjugis,  amici   et  domini   officiis 

exercitatum  novimus,  in  quo  omnes  domesticse  vitae  caritates 

clarius  emicuerint ;  nec  Romanum  a  feritate  illa  Romana 

magis  alienum;    neque  Ethnicum,  qui  de  diviniore  Chris- 

tianae    Religionis  indole   tantum  retulerit,  qui  "amortales 

inimicitias    habere" — "  b  salutem    hominibus     dare" — inter 

officia  hominum  erga  homines  tam  clara  voce  annumeraverit. 

"  At  quis  tandem  de  tali  et  ne  nunc  quidem  satis  laudato 

viro  dubitationi  relinquitur  locus?" — De  singulis  virtutibus 

certe  nullus;  attamen  totam  illius  hominis  indolem  animo 

complecti  nostro  quidem  judicio  difficillimum  est ;  siquidem 

pro  veris  habenda  sunt,  quse c  Aristoteles  ille  Christianae  Phi- 

losophise  suo  acumine  perspexit,  non  posse  totum  aliquid 

plene  intelligi,  nisi  prius  patefacta  ratione  qua  singulse  partes 

inter  se  cohsereant. — At  in  Cicerone,  ni  falhmur,  Chaos  quod- 

dam  virtutum  habemus 

*  *  *  d  «  Congestaque  eodem 

Non  bene  junctarum  discordia  semhia  rerum ;" 

Sed  frustra  in  eodem  requiritur,  qui  haec  omnia  in  justum 
ordinem  redigeret,  tenax  ille  propositi  animus,  suis  viribus 


1  Cic.  in  Catil.  ii.  fin.  iii.  init.  &c.  &c.        a  Cic.  pro  Rab.  Postumo.  12, 

b  Id.  pro  Marcel.  fin.  c  Bp.Butler,  Serm.  iii.  §.  1. 

d  Ovid.  Met.  i.  1—8. 

armisque  satis  instructus,  et  propriis  semper  consiliis  con- 
fisus,  idem  certissimum  indicium  et  pars  longe  maxima  mag- 
nanimitatis ;  quam  quidem  haud  sine  causa,*  "  Koo-fxov  tw 
dpeTcov"  ab  Aristotele  appellatum  fuisse,  nobile  in  ipso  Cice- 
rone  exemplum  praetenditur,  a  quo  nihil  saepius  caeterarum 
virtutum  laudem  usumque  detraxit,  quam  quod  hac  una 
caruerit.  Etenim  quid  nisi  mera  animi  infirmitas  eum,  quo 
duce  opus  fuit  Reipublicae,  pejores  semper  sequi  coegit,  et 
secundas  in  omni  fere  vitae  actu  ferre — nunc  Equitum,  nunc 
Senatus  favore  inniti — nunc  Pompeio  se  adjungere,  nunc  se 
Caesaris  f  patrocinio  tueri — nunc  ejusdem  interfectoribus  lau- 
datorem5  potius  quam  facinoris  auctorem  fieri  ? — nonne  aliquid 
a  benevolentiae  laude  detrahit  profusa  toties  in  parum  dignos 
amicitia  ? — nonne  patria?  amorem  quodammodo  inficit  temere 
et  contra  h  ipsius  judicium  susceptum  partium  Pompeianarum 
studium  ? — nonne  ipsam  denique  justitiam  aliquando  utilitati 
privatisque  necessitatibus  posthabitam*  et  frustra  certe  dilec- 
tam  arguunt  tot  pessimorum  civium  defensiones  optimatium * 
jussu  susceptae  ? — Hinc  nimirum,  ne  longum  faciamus,  omnes 
fere  vit33  Ciceronis  errores  derivantur — huc  calamitatum 
etiam  pars  magna  referenda  est ;  hoc  unum  in  causa  est,  cur 
patriae  parum  profuerit  mite  illud  ingenium,  sinistra  sorte  in 
illis  temporibus  natum,  et  quale  in  Crispo  suo k  Juvenalis 
egregie  depinxit ; 

'£  Quis  comes  utilior,  si  csede  et  peste  sub  \\\k 
Saevitiam  damnare,  et  honestum  afferre  liceret 
Consilium?  *  *  * 

Ille  igitur  nunquam  direxit  brachia  contra 

e  Arist.  Eth.  Nicom.  IV.         *  Cic.  ad  Att.  XI.  5,  8,  etc. 

e  Philip.  II.  12,  &c. 

h  Cic.  ad  Att.  VII.  6,  cf.  Merivale,  Romans  &c,  95— .100. 

i  Cic.  ad  Div.  I,  9,  §  19.  k  Sat.  IV.  82-90. 

Torrentem  ;  nec  civis  erat,  qui  libera  posset 
Verba  proferre  animi,  vitamque  impendere  vero.*' 

III.  §  4.  Sed,  ne  quae  postea  dicenda  essent,  temere  hic 

praeripiamus,    ad   Demosthenem    statim    devertendum    est. 

Cujus  quidem  mores,  si  singulas  tantum  partes  respiciemus, 

communia  quaedam  Cum  Cicerone  habuisse  fortasse  videbun- 

tur ;  sin  autem  propria  totius  indolis  vis  perpendenda  est, 

nihil  magis  metuendum  erit,   quam  ne1  "pugnantia  secum 

frontibus  adversis  componere  "  videamur.      Nam  vel  ejus- 

modi  hic  apparet  discrimen,  quale  apud  Homerum  interm 

Troas  et  Graios  ad  pugnam  proficiscentes  cernitur;  in  illo 

enim  dissona  quaedam  turba  virtutum,  in  hoc  agmen  ordine 

instructum  conspicitur ;    illic  pro  se  quasque   rem   fortiter 

gerit  ;     hic   communi   ducis   imperio   omnes   obsequuntur. 

Longe  enim  cseteras  imperandi  artes  exsuperat  simplicitas 

illa  ingenii  cum  gravitate  conjuncta,  quse,  etsi  cum  summis 

omnium  sseculorum  viris  communis,  in  Demosthene  procul- 

dubio  prascipua  fuit ;  quae  unicuin  sibi  in  rebus  agendis 

finem  proponens,    eundemque   propriis  consiliis   constanter 

exsequens,  de  praeteritis  desiderio  indulgere,  de  praesentibus 

dubitare,  de  futuro  desperare  pariter  vetat  ;   quae  rumores 

hominum  post  se  trahere  potius  quam  sequi  solet,  et  For- 

tunse  imperare  saepius  quam  servire. — Possunt  fortasse  ab 

hujusmodi  naturis  abesse  virtutes ;  innatse  autem  in  iisdem 

nullo  modo  latere  possunt  ;  unde  fit,  ut  Demosthenes  ille 

noster  admirationem  vel  ab  invitis  extorqueat  ;   quanquam 

sunt,   quorum  amorem  sibi  minime  conciliet;  quibus  nos 

etiam,  et   praesertim   cum    Ciceronem,   quo  nemo  unquam 

amabilior  fuit,  simul  intuemur,  graviter  succensere  non  pos- 

sumus. — Nam  in  severa  illius  et  gravissima  indole,  hujus 

1  Hor.  Sat.  m  Hom.  II.  iii.  1—9. 


benevolentiam,  et  quod  Graeci  <f>i\avOpoiirLav  vocant,  plane 
desideramns  ;  neque  immerito  dolemus,  in  tanto  patriae 
amore  spatium  caeteris  vitae  caritatibus  maligne  concessum 
fuisse. — Enimverd  cui  non  alienissima  a  Demosthene,  cujus 
omnes  fere  orationes  in  accusando  versantur,  praeclara  illa" 
sui  laudatio  jure  videretur  ;  "  se  ita  in  judiciis  tot  per  annos 
versatum  fuisse,  ut  defendisset  multos,  laesisset  neminem  "? 
aut  qui  tandem  iEschinem  alterum  tulissent  judices,  si  Cicero- 
nem  contendisset  °  immaturam  filiae  mortem  parum  deplorasse, 
autp  jura  hospitii  et  grati  animi  officia  minus  respexisse  ;  si 
eundem  utq  morosum,  etr  vix  tolerandum  iter  facientibus 
comitem,  et  vel  in  prima  juventute  s  ob  malignitatem  ingenii 
inter  aequales  infamem,  lacessisset  ? — Quae  de  ipso  Demos- 
thene  ne  omnino  ficta  credamus,  .ZEschinis  fortasse  auctoritas 
nunquam  pervincet ;  sed  ipsa  hominis  astutia  satis  pro  seipso 
spondet,  speciem  saltem  veri  in  ipsis  mendaciis  servatam  iri ; 
nec  perquam  credibile  est,  vel  remoto*  Plutarcho  et  caeteris 
quotquot  sunt  testibus,  benevolentiam  in  illo  conspicuam 
fuisse,  de  quo,  coram  civibus  suis  ipsius  indolem  jamdiu  per- 
spectam  habentibus,  inimici  talia  fingere  ausi  sint. 

III.  §  5.  Hactenus  igitur  mores  Demosthenis  et  Ciceronis 
toto,  ut  aiunt,  caelo  distantes  perspeximus.  Sed  quanquam 
parvi  refert,  in  tanta  de  rebus  maximis  discrepantia,  speciem 
similitudinis  in  minutis  quibusdam  partibus  aucupari ;  de 
timore,  qui  vulgo  utrique  objicitur,  omnino  silere  non  possu- 
mus  ;  praesertim  cum  fortitudo  apud  Ethnicos  principem  inter 
virtutes  locum  fere  semper  obtinuerit,  timiditas  prae  caeteris 
vitiis   turpis   atque   infamis  habita  sit.      Cujus  exempla  in 

n  Cic.  in  Csecil.  Div :  1.        ©  iEsch.  Ctes   65.         p  Id.  61. 
9  jEsch.  Fals.  Leg.  31.  r  Dem.  PhiL  II.  73. 

*  -<£sch.  Fals.  Leg:  41.  *  Plut.  Vit.  Dera.  c.  4. 

Oratoribus  nostris  ne  quis  frustra  desideret,  nonne  monu- 
menta  in  omnium  fere  manibus  aperte  versantur,  Orationes 
scilicet  in  Meidiam  et  pro  Milone  ? — quarum  illa,u  sive  solutis 
prse  metu  prsepotentis  adversarii  tabulis,  sive  compensatis 
vili  quadam  pecuniae  summula  tot  injuriis  (quod  pro  re  no- 
tissima  protulit  iEschines),  ad  nos  infecta  devenit ;  haec  con- 
tra  omnium  fere  quae  extant  perfectissima  ;  quod  cum/  tu- 
multu  Clodianorum  et  aspectu  militum  Pompeii  constantiam 
oratoris  et  psene  vocem  prsepedientibus,  damnatus  fuisset 
Milo,  famse  Ciceronis  interfuit,  novam  eam  et  postea  scriptam 
proferre,  quae  prioris  repulsae  ignominiam  quodammodo  abo- 
leret. — Nec  quisquam  alterius  laudator  a  judiciis  ad  res  in 
bello  gestas  provocabit ;  quum  certe,  ne  plura  dicamus,  neu- 
ter  talis  fuerit,  qualem  ut  aitw  Homerus,  "dvros  o-l8r)pos 
€<f>{kK€Tcu  ;"  quanquam  nimis  fortasse  contemni  a  quibusdam 
ut  prorsus  imbelles  videntur.  Nam  Ciceronem  novimus 
tironem  in  bello  Marsico  militasse  ;  et  eidem  pro  consule  in 
Cilicia,  piratas  debellantix  triumphum  judicio  amicorum  des- 
tinatum  fuisse,  supplicationesy  etiam  a  senatu  decretas ;  De- 
mosthenem  quoque  ipsum  tam  *  in  classe  quam ft  in  Bello 
Euboico  militasse  accepimus  ;  quae  vix  fortasse  de  tali  viro 
commemoranda  essent,  nisi  crambe  illa  Deinarchi  b  atque 
^Eschinis  c  de  fuga  ejus  e  prselio  Chaeronensi  toties  repetita 
medicaminis  prsegustandi  necessitatem  quodammodo  injunx- 
isset.  Quanquam  haud  male  huic  crimini  brevis  illa  inter- 
rogatio d  videtur  respondere :  "  quos  tandem  in  illa  Xt7roTa^ia 
stantes  reliquerit  ?" 

u  -ffisch.  in  Ctes.  61—84.  v  Ascon :  in  Mil:  Arg.  ad  fin : 

w  Hom.  Od.  XVI.  294.         *  Cic.  ad  Div :  VI.  6. 

y  Id.  id.  VII.  11.  *  iEsch.  Ctes.  61. 

»  Dem.  c.  Meid:  558.  b  Deinarch.  c.  Dem  :  §  12. 

c  .ffisch.  Ctes:  88,  et  passim.     d  Dict.  Biogr.  s.  v.  "  Demosthenes.'* 

III.  §  6.  Sed  illuc  potius  praevertendum  est,  quo  pul- 
chrior  et  dictu  gratior  similitudo  nos  vocat.  Quid  enim  in 
tanta  temporum  deformitate  gratius  videri  potest,  quam 
summorum  virorum  incorruptus  et  "pecuniae" — tum  praeser- 
tim  "ducentis  adse  cuncta" — abstinensanimus? — Magnopere 
nos  certe  delectat  Ciceronis  in  Cilicia  prudens  illa e  et  sanc- 
tissima  administratio,  aerario  Romano,  ut  ipse  ait,  quam  co- 
horti  suae  amicior,  et,  quod  in  proconsule  Romano  paene  in- 
auditum  fuit,  provincialibus  etiam  parcens.  At  Cicero,  cui 
nemo  unquam  inimicorum  commune  id  saeculi  sui  vitium  ob- 
jecit,  et  pariter  cum  Periclef  "  xp??/AaTa)v  StacfiavCxs  aSoipoTaTos," 
breviter  hic  praetermitti  potest ;  Demostheni  ut  defensore 
opus  esset,  sive  fortunae  sive  inimicorum  malignitas  procura- 
vit.  Nam  certe  nemo  qui  Democratiae  indolem  vel  in  his 
nostris  temporibus  perspexerit,  mala  de  summis  viris  semper 
patulis  auribus  haurientis — nemo  qui  Atheniensium  ingenia 
ex  Oratoribus,  Oratores  ex  ipsorum  orationibus  didicerit  cog- 
noscere,  eo  magis  corruptum  Demosthenem  judicabit,  quod 
ita  ab  iEschine,  Deinarcho,  caeterisque  hujusmodi  summa 
fiducia  traditum  acceperit ;  quos  vel  Minos  alter,  vel  Rhada- 
manthus,  qui  res  Atheniensium  administrandas  tum  suscepis- 
set,  acerrimos  sui  accusatores  "  SoopoSo/aav"  perpetuam  illam 
et  vere  Atticam  cantilenam  in  seipsum  succinentes  proculdubio 
habuisset. — Etenim  aperte  fatendum  est,  Demosthenem  ipsum 
"  rfj  iirl  Xotdopias  ^Sov^  Kat  ^apiTt"  quam  g  gravissime  incre- 
pat,  nimium  in  seipso  indulsisse  ;  unde  iEschinem  omnis  pos- 
teritas  minus  verbis  Demosthenis  quam  propriis  factis  con- 
siliisque  damnatum  credidit. — Ad  facta  igitur  et  consilia  si 

•  Cic.  ad  Att.  VII.  1.  *  Thuc.  II.  65. 

9  Dem.  de  Cor.  273. 

fiic  etiam  detur  provocatio,  quis  dubitet  absolutum  iri  De- 
mosthenem  ? — Sed  deest  ipsis  criminibus  pondus  ;  nam  vix 
serid  illud  jam  proferet  aliquis,h  hunc  potissimum  dispensa- 
torem  subsidiorum  a  Rege  Persarum  in  belli  usum  missorum 
constitutum  fuisse.  "  At  de  acceptis1  Harpali  muneribus 
gravissima  illa  Areopagi  sententia  non  sinit  dubitare." — Et 
nobis  certe  (quanquam  de  origine  et  causa  illius  sententiae 
libera  relinquitur  doctioribus K  conjectura)  vexatissima  illa 
quaestio  in  medio  relinquenda ;  cum  minime  nostrum  sit 
"  tantas  componere  lites"  etiam  nunc  in  Criticorum  foro  pen- 
dentes.  Magis  profecto  hic  decet,  quod x  Pausaniae  testimo- 
nium,  de  nomine  Demosthenis  post  mortem  Harpali  inter 
stipendiarios  ejus  non  reperto,  a  credulitate  vindicat,  ut  T. 
Livii  m  verbis  A,  Postumium  defendentis  in  hac  nostra 
causa  utamur :  "  Nec  libet  credere ;  et  licet  in  variis  opini- 
onibus." 

IV.  §  1.  Inviti  jam  ad  eam  operis  partem  accedimus, 
quse  proxime  ex  instituto  sequitur  :  cujus  tamen  tractandae 
necessitatem  eadem  causa  injungit,  quse  voluntatem  et  spem 
successus  adimit.  Nam  de  Ingeniis  Demosthenis  et  Cicero- 
nis  quam  difiicile  sit,  in  his  praesertim  spatiis,  novum  aliquid 
aut  condignum  proferre,  vel  primo  aspectu  satis  patet ;  at 
nemo  non  simul  videt,  eadem  opera  "to  eap  e/c  tov  kviavTov 
e£apaipr)o-6aL "  (ut  ait  Rex  Gelo  apud  Herodotum)  qua  quaes- 
tio  illa  hic  omnino  praetermittetur,  quae  quasi  cardo  totius 
comparationis  videri  potest,  unde  caeterae  propositi  partes 
pendeant. — Etenim  ut  tempora,  ut  fortunae,  ut  studia  quid- 
quam   sempiterna   hominum     memoria    dignum    efficerent, 

h  ^Esch.  Ctes.  88,  etc.  »  Deinarch  :  c.  Dem.  90,  et 

k  cf.  Thirlw.  Greece,  VII.  J  Paus.  II.  33. 

m  Lir.  IV.  29.  »  Hdt.  VII.  163. 

prorsus  necesse  est,  praecipuum  aliquid  in  ipsis  fuisse  ;  nec 
in  ipsis  modo,  quod  cum  morum  indole  commune  est,  sed 
in  facultatibus  mentis  et  vi  ingenii. — Non  enim  ultra  debitos 
fines  proferenda  est  vel  earum  virtutum  provincia,  quas  hac- 
tenus  Demostheni  et  Ciceroni  tribuimus  ;  quibus  proprium 
est  potius  amorem  a  suis,  aut  reverentiam  a  civibus  inter  quos 
aliquis  versatus  fuerit,  quam  gloriam  apud  posteros  mereri ; 
quum  salva  virtutis  majestate  liceat  iis  animi  dotibus  plus 
ponderis  tribuere,  quae  per  se  solae  efficiunt  ne  caetera  omnis 
vel  in  optime  moratis  laus  simul  cum  vita  ipsorum  termine- 
tur  ;  ne  fortes,  acres,  magnanimi,  benevoli,  amicorum  aut 
patrias  propugnatores  et  quotquot  praeterea  egregia  morum 
indole  inter  homines  illustrantur  °  "  celata  virtute,"  ut  eximia 
poetae  verba  mutuemur,  "  omnes  illachrymabiles  ignotique 
M  longa  oblivionis  nocte  urgeantur." 

IV.  §  2.  Hanc  igitur  "  formam  mentis,"  utp  Tacitus  ait 
"  aeternam,"  nobis  in  operibus  Ciceronis  et  Demosthenis 
propositam  habentes,  ad  duplicem  ejusdem  exprimendas 
rationem  deferimur. — Namque  alia  certe  est  consilii  laus, 
alia  facundiae ;  quae  quidem,  etsi  neutra  a  summo  oratore 
abesse  possit,  in  judicio  ferendo  secerni  certe  et  possunt  et 
debent ;  et  vulgd,  re  ipsa  cogente,  vel  ab  inscientibus  secer- 
nuntur ;  siquidem  nostri  oratores  ex  sola  orationum  materia 
prudentes  in  Republica  administranda  judicantur  ;  diserti 
autem  a  modo  dicendi  pariter  in  qualibet  materia,  conspecto 
appellantur.  Nostrum  erit  igitur  in  utraque  provincia,  insito 
mentis  acumini  locum  suum  tribuere ;  et  primum  tanquam 
de  administratoribus  Reipublicae  loquentes,  res  gestas  et 
consilia  amborum  excutere  ;  deinde  tanquam  ad  disertos 
atque  Eloquentiam  professos  converso  sermone,  ab  utriusque 
°  Hor  Carm.  IV.  9,  25—50.  p  Tac.  Agric  Vifc.  46. 

operibus   promptissima   quaeque   ad  laudem  culpamve   seu 

bene  seu  mali  dicendi  exempla  decerpere. 

IV.  §  3.  Jam  verd  publicam  utriusque  vitam  intuentes 

quam  minime  in  meritis  perpendendis  successus  et  fortunae 

testimonio  nunquam  non  fallacissimo  inniti  oportebit ;  nam 

certe  ad  res  civiles  non  minus  quam  bellicas  pertinent  ejus- 

modi  voces,  quae  summum  bellatorem  iEneam  apud  Virgilium 

non  dedecorant ; 

1  "  Disce,  puer,  virtutem  ex  me  verumque  laborem; 
Fortunam  ex  aliis  ;" 

quum  non  ideo  imperitus  sit  belli  dux,  quod  repulsam  ali- 
quando  tulerit  ;  nec  togatus  Reipublicae  propugnator,  quod 
patriam  non  servaverit.  Id  potius  aequum  et  conditionis 
humanae  memorem  judicem  oportebit  in  Demosthene  et 
Cicerone  requirere  ;  ut  videantur  temporum  suorum  atque 
hominum  inter  quos  versati  sunt,  ingenia  atque  indolem  in- 
tellexisse  ;  malorum  causas  sagaci  animo  deprehendisse,  at- 
que  etiam  pro  virili  remedia  attulisse ;  in  consueto  rerum 
ordine  nulla  non  sibi  adhibuisse  subsidia,  quae  sive  praeteriti 
temporis  experientia  sive  dubia  futuri  indicia  possent  conferre  ; 
nec  tamen  subitis  atque  improvisis  casibus  latus  apertum  op- 
posuisse.  At  non  diu  haerebit,  ni  fallimur,  judex  ullus  his 
usus  indiciis,  quin  Ciceronem  longo  intervallo  a  Demosthene 
proximum  pronunciet.  Nam  primd  sanum  Demosthenis  de 
temporibus  suis  judicium  vel  illa  de  Symmoriis r  Oratio  (ne 
notiora  proferamus)  satis  demonstrat,  in  qua  belli  contra 
Persas  suscipiendi  consilium  specie  differre,  revera  improbare 
videtur ;  quod  contra  Isocrates8 — ab  annis  plusquam  nonaginta 
tantum  nil  sapere  edoctus — vehementissime  paullo  antea  pro- 

1  Virg.  ^En.  XII.  425. 
1  Dem.  de  Symm  :  188,  &c.  8  Isocrat.  de  Fac :  passim. 


baverat.  Et  certe  quam  probe  hominum  ingenia  intellexerit, 
vix  ulla  ex  Orationibus  ejus  sinit  dubitare  ;  nam  quis  un- 
quam1 "  molles  aditus  et  tempora"  Atheniensis  populi  melius 
noverat  ? — quorum  nimiam  u  audiendi  et  loquendi  *  libi- 
dinem,r  desidiam,2  moras,  et  tot  prseterea  vitia  atque  errores 
fideliter  et  summa  cum  libertate  semper  insectans,  idem  ta- 
men  ita  convicia  Athenarum*  aut  majorum  b  suorum  laudi- 
bus  temperat,  atque  ita  vel  in  summo  metu  spem  ■  salutis 
ostendit,  ut  nec  sibi  succensere,  nec  de  Republica  desperare 
cives  suos  patiatur.  At  fortasse  suos  novisse  parum  est ;  et 
major  certe  laus  est,  irrequietum  illud  Philippi  ingenium  et 
Graeciae  formidolosum  ante  omnes  perspexisse,d  et  fraudu- 
lenta  ejus  consilia,  caeteris  aut  incognita  aut  in  contemptu 
habita,  ita  retexisse,  ut  Philippi  ipsius  loquentis  et  de  seipso 
omnia  confitentis  vocem  e  potius  quam  conjecturas  accusatoris 
videamur  audire.  Q,uid  igitur  de  causis  malorum  et  remediis 
dicemus  ?  nonne  in  utrisque  percipiendis  summa  ejusdem 
eminet  sagacitas? — qui  eadem  opera,  qua  perniciosam  Lep- 
tinis  rogationem  "  de  Immunitatibus  tollendis"  impugnat, 
novum  f  ipse  mali  remedium  profert ;  qui  contra  Philippum 
non  tam  verba  et  minas,  quam  Macedoniae e  obsidionem, 
classes,  exercitus, h  sociorum  fcedera  semper  parat ;  nec 
copias  tantum  instruendas,  colligendamve  pecuniam  suadet, 
verum  etiam  numerum  militum  atque  armaturam,  summam 
pecuniae  et  colligendi  modum  praescribit ;  id  sibi  unice  per- 


1  Virg.  JEn.  IV.  u  Dem  Phil.  I.  54?  *  Id.  Cherson :  95. 

y  Id.  Olynth  :  III.  37.  2  Id.  Pax.  57. 

»  Phil.  II.  68,  Cor.  258.  »>  Id.  Fals.  Leg.  429,  Cor.  330. 

e  Id.  Phil.  III.  111.  d  Dem,  Phil.  I.  43,  &c,  Chers.  105. 

e  Id.  Fals  Leg.  445,  etc.        '  Id.  c.  Lept.  484. 

«  Id.  Phil.  I.  45.  h  Id.  01.  I.  14,  et  III.  31. 

suasum  habens  i  : — "  to  «rmfiav  pa&Lov  kol  ttoVtos  cu/ar  to  S 

vrrep  twv  ivapovToyv  o  tl  Scl  irparTeLV  a7rocpaLV€o-6aLf  tovt  'eTrai 

ooy/,/?ovAov."  Necin  eodem  difficile  est  simul  diligentissimum 

experientiae  discipulum  et  futuri  providum  agnoscere ;  nam 

nobis  certe  post  eventum  natis  clarissime  apparet  exemplorum 

vis,  quse,  k  Messeniis  atque  Argivis  audientibus,  frustra  ab 

illo  proferebantur,  quominus  promissis  muneribusque  Philippi 

jampridem  in  Olynthi  et  Thessaliae  fato  fallacibus  repertis  cre- 

derent ;  vel  eorum,  quae  interitum  *  earum  urbium  demon- 

strant,  apud  quas,  corruptis  potentiorum  civium  auctoritate 

judiciis,  damnationes  proditorum  interceptse  essent ;  et  caete- 

rorum  praeterea  complurium,  in  quibus  non  modo  praeterita 

fabulari  videtur,  verum  etiam  de  rebus  venturis 

*    *     *    "Funderefata 
Sanctius,  et  multo  vera  ratione  magis,  quam 
Pythia,  quse  tripode  ex  Phoebi  lauruque  profatur. "  ra 

Anne  igitur  subitarum  reum  procurationi  defuit  ejusdem  sive 

judicii  acumen,  sive  agendi  celeritas?  at  hujusmodi  verba 

ne  mussitabit  quidem  aliquis  ;    quum  Antiphontis n  consilia 

ab  hoc  deprehensa  simul  et  compressa,  et  frustra  reclamante 

iEschine,  morte  punita,    Ciceronis  de  Catilina  triumphum 

quodammodo  referant ;  quum,o  capta  Elatea,  et  perculsis  adeo 

tanquam  fulminis   ictu  caeterorum  Atheniensium  mentibus, 

ut  ne  hiscendi  quidem  potestas  cuiquam  superesset,  unius 

Demosthenis  consilium  in  promptu  fuerit,  et  quantum  in  uno 

homine  fuit,  Thebarum  simul  atque  Athenarum  saluti  optime 

providerit ;    quum   denique p    Chaeronensis  praelii  eventum 

hic  idem  propriis  consiliis,  propriis  ministeriis  laboribusque 

pro   virili   reparaverit.     Nam  certe  quanquam  Athenarum 

i  Id.  01.  I.  13.  k  Id.  Phil.  II.  70—2. 

1  Id.  Fals  Leg.  435—6.  m  Lucret.  I.  740. 

»  Dem.  de  Cor.  271.  °  Id.  id.  285—8.  p  Id.  id.  309. 

fatis  nulla  usquam  vis  fuerit  quse  diutius  obsisteret,  hic  unus 
Trojae  suae  Hector  fuit;  huic  "  quidquid  cessatum  est"  in 
illo  certamine  summa  confidentia  tribuendum  est :  et  procul- 
dubio 

q  "  si  Pergama  dextra 
Defendi  possent,  etiam  hac  defensa  fuissent." 

IV.  §.4.  At  de  Cicerone  talia  praedicare  nemo  fortasse 
audebit ;  nec  in  publica  illius  vita  tamdiu  immorari  necesse 
erit,  quem,  plerumque  SevrepaywvLo-Trjv  autr  TpLTayctiVLo-rrjv 
in  Civilibus  rebus  agendis,  in  una  tantum  scena  primarias 
partes  egisse  novimus.  *  At  ab  hac  una  s  Patris  Patriae  et 
Iiomuli  alterius  titulum  meruit/  Neque  immerito  quidem 
Catilinariae  conjurationis  summa  prudentia  et  non  mediocri 
audacia  oppressae  laus  semper  maxima  fuit ;  nec  quidquam 
fortasse  e  singulis  Demosthenis  rebus  gestis  tantum  patriae 
suae  profuit ;  unde  minus  moleste  ferre  possumus*  °  XrjKvBovi 
istas  de  flamma,  de  ferro"  in  Orationibus  Catilinariis  passim 
conspectas :  amplificationem  aliquam  in  tanta  magnitudine 
periculi  excusantes.  At  quod  idem  paulld  post,  decreto,  ut 
videtur,  parum  u  legitimo  cesserit ;  quod  x  post  reditum  ali- 
quando  se  "  a  curia  atque  ab  omni  Reipublicae  parte  sub- 
traxerit;"  quod  in  gravissimis  Civitatis  motibus y  "  quieve- 
rit ;"  quod  post  reditum  Cassaris z  "  in  studiis  suis  non 
delectationem  modo  veriim  etiam  salutem  quaesiverit;"  sa- 
pienter  fortasse  fecit,  ut  qui  sui  mensuram  jam  ex  vita  priori 
melius  cognovisset ;    at  longe  a  Demosthenis  laude  abfuit, 


q  Virg.  JEn.  ii.  298.  cf.  xi.  288.  '  cf.  Dem.  de  Cor.  270. 

*  Juv.  viii.  244.  Cic.  Cat.  iii.  6.  etc.  t  Cic.  ad  Att.  i.  14. 

11  Cic.  pro.  Domo.  19.  x  Id.  ad  Quint.  Fr.  ii.  6. 

y  Id.  id.  iii.  9.  ■  Id.  ad  Div.  ix.  2. 


30 

quEB  quanquam  a  seipso  profecta,  certe  justissima  est  et 
principi  viro  dignissima ;  "ase  nullo  unquam  periculo,  nullis 
necessitatibus  impulsum  fuisse  ut  Rempublicam  desereret." 
Etenim  in  benefactis  Ciceronis  erga  Rempublicam  unicum 
aliquid  consilium  frustra  desideramus.  Nam  Cicerone  dig- 
num  fuisset  providere,  ne  pessima  illa  provinciarum  adminis- 
tratio,  quse  tunc  in  consuetudinem  venerat,  in  Imperii 
Romani  perniciem  redundaret;  et  ita  providisse  Vcrris 
accusatorem  credibile  esset,  nisi  M.  Fonteii  contra  justissi- 
mas  Galliarum  querelasb  defensio  proximo  anno  suscepta 
prudentiae  simul  et  constantiae  laudem  ab  eodem  detraxisset. 
Providisse  Belli  Civilis  eventum  oportuit  eum  qui  Pompeii c 
trepidationem,  Caesaris  diligentiam  vigilantiamque  d  ab  initio 
perspexerit ;  quem  tamen  post  accisas  ipsius  Pompeii  rcs 
Hispaniae  e  atque  Africae  confidisse  novimus.  Perspexisse 
oportuit  virum  in  tantis  illius  saeculi  malis  tamdiu  exercita- 
tum,  quam  penitus  nisi  sub  unius  hominis  imperio  desperanda 
esset  concordia ;  at  Ciceronem  in  morte  Caesaris  immodice 
laetatum  fuisse  ex  ipsof  accepimus,  et  "  vindices  libertatis, 
conservatores  Reipublicae"  ejusdem  interfectores  appellasse, 
quem  paullo  antea,  et  id  quidem  verissime,s  "  patrias  parum 
vixisse"  praedicaverat.  Is  postremo  fuit  in  rebus  gerendis 
Cicero,  ut  oblatas  ultro  sive  Reipublicae  juvandae  sive  con- 
servandse  occasiones  nemo  unquam  magis  feliciter  arripuerit, 
nemo  naturas  hominum  acutius  veriusve  perspexerit  :  at 
solis  praesentis  horae  occasionibus  accommodatus — ab  anteacti 
temporis  experientia  nil  praeterinane  desiderium  trahens— 
de  futuro  nec  bene  sperans  unquam  nec  fortiter  consulens— 

»  Dsm.  de  Cor.  294.  325.  &c.  b  Cic.  pro.  Fonteio.  16.  &c. 

Id.  ad.  Att.  vii.  10.  d  Id.  id.  viii.  13.  e  Id.  id.  xi.  10. 

f  Cic.  Phil.  ii.  11—3.  e  Id.  pro  Marc.  6. 

dnm  nimia  cura  erroris  speciem  in  omni  parte  perspectam 
refugiebat, 

h  "  Avius  a  vera  vitae  regione  recessit." 
IV.  §.  5.  De  meris  jam  dicendi  virtutibus  quae  hic  ex 
instituto  sequitur  quaestio,  opus  per  se  prope  infinitum 
potest  sufficere  ;  at  quoniam  in  his  praecipue  Critici  veteres 
se  exercuerunt,  audentioribus  libenter  mandamus,  ut  in 
sylvam  talem  ligna  sua  conferant ;  satis  pro  re  tenui  effec- 
tum  iri  cxistimantes,  si  pauca  quaedam  e  tantis  illorum  copiis 
ad  usum  nostrum  converterimus.  Nam  quis  Dionysii  de 
Demosthene  judicium  emendare,  aut  Quintiliani  auctoritatem 
de  Cicerone  suo  loquentis  temere  elevare  audebit?  Qui 
certe  in  nostris  orato;ibus  cognoscendis  tantum  e  propin- 
quitate  temporum  et  linguoe  similitudine  et  diuturno  studio 
profecerunt,  quantum  vix  aliquis  summo  studio  jam  asseque- 
tur ;  ut  videantur  eodem  modo  a  nobis  invocandi,  quo  Musae 
apud  Homerum  ; 

*  "  v/J.e?s  (J.4v 7rapeo"Te  5e,  iWe  Se  Trdura' 

7J/J.US  5e  /cAe'os  olov  aKOvefiiv,  6v$e  Tt  tS/xej/." 

IV.  §.  C.  Et  proculdubio  summa  auctoritate  opus  fuit 
qua  hujusmodi  laudes  commendarentur;  qualis  ea  est  de 
Demosthene  ;  "  Af]tj.oa$€vrjs  6  7rdvTa<s  v7rep/3a.\\6ixevo<s  tovs 
re  itpo  avTov  kou  tovs  KaO  iavrbv,  Kal  fxrjSe  tois  ye^o-o/xeVois 
v7r<-ppo\r)v  KaTaAi7iw."  vel  ea  de  Cicerone  nihil  humilius 
sonans1;  li  Cicero,  sorte  quadam  divinitus  natus,  in  quo 
omnes  vires  suas  Eloquentia  experiretur." — et  "  is  se  pro- 
fecisse  sciat,  cui  Cicero  valde  placebit" — velea"1  Livii  de 


k  Lucret.  B.  I.  i  Hom.  II.  B.  ii. 

k  Dion.  Halic.  de  Dem.  et  Arist.  2.  l  Quint.  Inst.  x.  1. 

m  Id.  id. 

utroque  sententia:  "  legendos  primum  Demosthenem  et  Cice- 
ronem;  tum  ut  quisque  erit  eorum  simillimus."  At  fortasse 
in  meris  laudibus  frustra  immoramur ;  quanquam  per  eosdem 
liceret  varias  variorum  auctorum  virtutes  in  his  recognoscere ; 
conjunctas  scilicet  in  uno  Demosthene11  Thucydidis,  Isocratis, 
Platonis  laudes  °  ;  Ciceroni  etiam  '■  vim  Demosthenis'  adjec- 
tam.  At  quum  discrimen  certe  magis  quam  cumulus  vir- 
tutum  requiratur  ;  id  communi  fere  omnium  consensu  com- 
probatum  habemus ;  Demosthenem,  prsecipuas  virtutes  in 
gravitate  positas  habentem,  in  nimia  gravitate  peccavisse 
maxime  ;  contra  autem,  Ciceronem,  felicissima,  facilitate  ante 
omnes  conspectum,  ad  levitatis  vitia  propius  accessisse. 

IV.  §.  7.  Nec  sine  causa  profecto  Demostheni  objicit 
Longinusp  "to  TravTa  i£r}<;  kcu  juqj/otoVw?  \tytw  quanquam 
toVos  ille  talis  sit  qualem  inter  alios  ne  casu  quodam  audia- 
mus.  At  certe  (ut  longe  pulcherrimum  ejus  opus  profera- 
mus)  in  illa  de  Corona  Oratione  leniora  quasdam  et  suaviora 
aliquando  desiderare  videmur,  quse  quasi  oppletas  tonitru 
verborum  aures,  atque  oculos  animi  perpetuo  illo  splendore 
prsestrictos  reficiant.  At  parum  nos  reficiunt  post  nobiles 
illos  de<i  Locris  Amphissensibus,  de  r  Elatea  capta,  de3 
prselio  Choeronensi,  et l  de  caesis  in  Marathone  propugnato- 
ribus  Reipublicae,  ejusdem  frigidae  illae  atque  insulsse  facetise 
quaa  non  tamu  ^Eschinem  ridiculum  faciunt  quam  seipsum, 
atque  invitam  Minervam  ultro  testantur.  At  contra,  ne 
toties  decantata  illax  de  'jure  Verrino'  et  de  'tribus  de 
Jocis  Ciceronis  libris'   proferamus  ;  satis  in  Cicerone  unde 

n  Dion.  Hal :  de  Adm.  Vi.  dic.  Dem.  8. 

o  cf.  Cic.  Orator.  31.  Quint.  vi.  3.  &c.  p  Longin.  34. 

1  Cor.  274.  r  284.  »  293.  *  224.  u  314—5. 

1  Quint.  vi.  3. 

insitam  animi  levitatem  incusemus  suppeditant  ea,  quae  pro  T 

Murena  loquens,  in  jurisconsultos  et  Stoicae  philosophiaB  pro- 

fessos  intempestive  jocatus  est  ;  vel  quod  ejusmodi  testatur 

ingenii  vitium,  spatium  in  Libris  ejus  de  Oratore  *  facetiis 

nimis  abunde  concessum.     Et  certe  ubertatem  ingenii  magis 

quam  judicii  severitatem  arguit  c  timor'  ille,   Ovidio  quam 

Cicerone  dignior,   ne a    Fonteio    damnato,    l  ignis    aeternus 

Fonteiae   Vestalis   lachrymis    extinctus    dicatur' — ne  plura 

cjusmodi  afferamus. 

IV.   §  8.  Jam  vero  in  exemplis  vitiorum  Demosthenis  et 

Ciceronis  brevitas  minime  mirabilis  videtur  ;  quorum  virtutes 

qui  exscribere  conaretur,  haberet  opus  haud  uno  volumine 

absolvendum.  Vix  igitur  venia  petenda  erit,  quodin  iis,  quse 

laudanti  excipienda  essent,  potius  quam  in  locis  laudandis 

immoremur ;  quae  si  recenserentur  tantiim,  nihil  usus  aut 

ornamenti  afferrent  ;  si  tota  exscriberentur,  neque  intra  mo- 

dum  compescenda  essent,  nec  poslremo  colligenti  propria  vi- 

derentur.      Nam  quae   tandem  e  Catilinariis  Ciceronis  aut 

Philippicis   Demosthenis  Orationibus    prsetermitti  debent  ? 

Quamquam  placeret  nobiles  illas  prosopopoeias  hic  proferre, 

in  quibus  b  Roma  cum  Cicerone  de  paena  Catilinae,  et  tota c 

Graecia  cum  Atheniensibus  de  male  gesto  contra  Philippum 

bello,  disceptantes  inducuntur — placeretd  sociorum  Catilinae 

et  e  fautorum  Philippi  descriptiones,  et  collatas  ab  illo  Rei- 

publicae    et  t   conjuratorum,    ab   hoc  e    Demosthenis   atque 

^schinis  caussas  simul  intueri.    Nec  difficile  esset  utriusque 

laudatoribus  in  humiliori  dicendi  genere  quam  latissime  spa- 

tiari ; — quem  enim  non   delectat  suavissima  illa  pro  Archia 

y  Cic.  p.  Mur.  12.  *  Id.  de  Orat.  i. 

•  Cic.  p.  Fonteio.  ad  fin.  b  Cic.  in  Cat.  I.  12. 

c  Dem.  de  Cherson.  98.  a  Cic.  in  Cat.  II.  4. 

'  Dem.  Cor.  323.       '  Cic.  in  Cat.  II.  11.         g  Dem.  Cor.  326. 


34 

Oratio,  et  cujus  apud  Demostlienem  simile  aliquid  frustra  re- 
quirimus  ;  aut  benefactorum '»  laudationes,  subtilissimae  illi 
contra  Leptinem  Orationi  feliciter  assutae  ?  At  sponte 
perspicuum  est,  nihil  tali  enumeratione  inanius  esse  aut  sano 
homini  magis  desperandum  ;  et  melius  fortasse  erit  re  infecta 
hic  desistere,  quam  plura  afferre  conantes,  postremd  tantum 
minore  intervallo  a  summa  abesse. 

V.  Habemus  igitur,  non  OrationesDemosthenis  et  Cicero- 
nis,  nec  totas  ipsorum  naturas  in  omni  parte  illustratas  aut 
eollatas ;  quae  quidem  si  fieri  possent,  a  re  nostra  certe 
parum  fuissent  ;— at  singula  quasdam  in  utroque  lineamenta 
pro  virili  designata,  unde  inter  se  similes,  aut  a  cseteris 
hominibus  dissimiles  praecipue  apparere  possent  ;  unde  si 
adumbratae  potius  quam  perfectae  exstiterint  Oratorum  nos- 
trorum  effigies,  licebit  fortasse  spatiorum  angustiis  partem 
culpae  tribuere  ;  sin  male  omnino  adumbratae,  in  imperitiam 
artificis  jure  optimo  pondus  omne  criminis  recidet.  Quae 
quidem  imperitia  ne  hic  onmino  laudi  Oratorum  officiat, 
ipsorum  de  se  judicia,  praecipuam,  ni  fallimur,  utriusque 
gloriam  haud  infeliciter  exprimentia,  jam  in  fine  operis 
adjicientur ;  nam  Demosthenes  nemini  certe  jactantior  vide- 
bitur,  ita  de  >  seipso  locutus  :  "  ouSa/xws  eyw  7rpoSe':  a»ca  ty)v 
cts  'Atfrjvas  Ivvoiav,  to  yap  e£  dpx^s  evOvs  SpOrjv  «at 
S  lk  aiav  T-qv  6801/  tyjs  7roAiTetas  it\6iir)v9  Tas  Tijtias,  Tas 
SvvaorTctas,  Tas  evSo^ias  to.s  tt)s  7raTptSos  0epa- 
irivew,  rawas  au|eti/,  jx€tol  tovtoiv  e  t  v  a  t .  "  Neque k 
ea  usitatam  Ciceronis  vaniloquentiam  redolent,  quas  certe 
Antonii  criminibus  optime  videntur  respondisse  ;  "  Tantum 


h  Dem.  c.  Leept.  470—80,  &c.  »  Dem.de  Cor.  332. 

*  Cic.  Phil.  II.  8. 

dicam  breviter ;  .  .  .  me  nec  Reipublicce  nec  amicis  unquam 
defuisse  ;  et  tamen  omni  genere  monumentorum  meorum 
perfecisse  operis  subsecivis,  ut  meae  vigiliee  meceque  liHerce 
etjuventuti  ulilUalis,  et  nomini  Romano  laudis  aliquid  affer- 
rent." 

